
		DEN NORSKE KIRKE

	Berg menighet







[bookmark: StartSkriv]Møtebok for Berg menighetsråd

	Møtedato:
	12.10.2023

	Møtetid:
	kl. 13:00

	Møtested:
	Senjahopen skole




Tilstede: 
Kjetil Figenschou, Anita Sebulonsen, Marit Reiertsen, Birgit Jonette Johansen Noreng,  Ragnhild Hellemo, Stein Emil Iden, Sedine Eriksen, Jan-Ole Berntsen.

Meldt forfall:
Ivar Mortensen, Roy-Willy Hansen.


Orienteringssaker
Marit R. hadde en liste over saker til menighetsrådet og drift av kirkebygg. Listen sendes til menighetsforvalter for videre oppfølging. 


Saker

Sak 013/23	Menighetslivet
	[bookmark: Fremstilling]Som sokneprest i menigheten ønsker jeg svært gjerne at det settes av tid til å drøfte menighetslivet. Jeg er nå i gang med gudstjenester og begravelser, og snart i gang også med konfirmantene. Det som gjenstår av faste aktiviteter er andakter på sykehjemmet på Skaland. Imidlertid er det fra frivillig hold avtalt to andakter før jul.  I tillegg er det en plan å få til samlinger ved eldreboligene i Senjahopen.
Når det gjelder liturgi er jeg kjent med den lokale grunnordning som er vedtatt i Berg menighet. Etter pålegg fra biskopen praktiserer jeg noen ledd på nordsamisk, nådehilsen og velsignelsen, sistnevnte messes etter Nedrejord sin messetone. Siden dette etter hva jeg forstår er litt nytt i menigheten, ønsker jeg en samtale med menighetsrådet om denne praksis.
Når det gjelder konfirmantundervisningen har jeg tenkt å bruke sanitetshuset ved siden av Mefjordvæår kjerke, samt noen ganger på rådhuset på Skaland. Undervisningen blir lagt opp slik at det blir undervisning for Berg sine konfirmanter omlag 3. Hver uke. Jeg tenker å bestille inn bibler som konfirmantene skal få som personlig eiendom.
Det blir noen dagssamlinger sammen med konfirmanterne fra Torsken og Tranøy. Og det sees på muligheten for å få til en leir sammen.  I tillegg tenkes det deltagelse på Midt-natta.
Opplegget forutsetter at det settes av nødvendig økonomi for gjennomføring.
Konfirmasjonsdato er satt til lørdag 11. Mai kl. 11.00 i Medfjordvær kjerke. Dersom det er ønskelig kan det også holdes konfirmasjon i Berg kirke søndag 12. Mai kl. 11.00 for den ene konfirmanten som bor på Skaland.




Forslag til vedtak:
	[bookmark: Forslag]Ingen forslag.




Møtebehandling:
	[bookmark: Møtebehandling]Det er fint at det utføres nådehilsen og velsignelse på nordsamisk. Det er ønskelig at man også bruker engelsk i enkelte deler av gudstjenestene, ettersom det gjerne er besøkende som ikke snakker norsk.




Vedtak:
	[bookmark: Vedtak]Sokneprestens gjennomgang av aktiviteter og liturgi i Berg menighet tas til orientering. 




Sak 014/23	Klipping sommer 2023
	Det ble sendt ut epost til menighetsrådsmedlemmer, prester og kirketjenere i de fire menighetene i Senja kirkelige fellesråd i august for å få tilbakemelding på klippingen sommer 2023. Tilbakemeldingene er at man er fornøyd med det arbeidet kommunen har lagt ned i sommer. Det vil bli skrevet en kort rapport som oversendes kommunen.




Forslag til vedtak:
	Ingen forslag.




Møtebehandling:
	Senjahopen kikregård ble ikke klippet av kommunen, men ble gjort på dugnad. 
Det var høyt gress på Skaland kirkegård og Ersfjord kirkegård. Kommune  har klippet på kirkegården på Finnsæter, men ikke rundt kapellet som ligger rett ved siden av.
Opplæring av ferievikarer har vært mangelfull.
Det er kupert på Skaland kirkegård. Kirkegården bør planeres.




Vedtak:
	Klippingen kom seint i gang og har vært av ulik kvalitet. Signaler som kom frem i møtet innarbeides i rapporten til kommunen.




Sak 015/23	Økonomirapport pr 4.10.23
	Regnskapet pr 4.10.23 viser totalt sett et mindreforbruk på 22.212 kr. 
Ofringer til egen menighet er litt lavere enn budsjettert, mens ofringer til annen virksomhet er høyere. Egenandel fra konfirmanter er dobbelt av budsjettert.
Vi har en renteinntekt på 14.845 kr. Det er ikke budsjettert med det, så menighetsrådet må ta stilling til hva denne inntekten skal brukes til.
Det er brukt mye mindre enn budsjettert på trosopplæring, mens utgifter til konfirmanter er i henhold til budsjett.




Forslag til vedtak:
	Regnskapsrapport pr 4.10.2023 tas til orientering.




Møtebehandling:
	Det er godt med utstyr for menighetspedagog. Menighetspedagogen ønsker å kunne kjøpe inn mat ifm. aktiviteter, noe hun har anledning til, ettersom det er satt av 9000 kr til dette i budsjettet.
Mefjordvær kirkeforening oppfordres til å søke menigheten om dekning til den nye flaggstangen ved Mefjordvær kjerke.




Vedtak:
	Regnskapsrapport pr 4.10.2023 tas til orientering.




Sak 016/23	Gjennomføring av kirkevalget 2023
	Kirkevalget 2023 er gjennomført. 
I perioden 10. august til 6. september kunne man avgi forhåndsstemmer i Finnsnes kirke. I tillegg ble det avhold forhåndsstemming ifm. en gudstjenester i Berg sokn i denne perioden.
Vi hadde to valgsteder på valgdagene 10. og 11. september. Begge steder ble valget rettmessig utført. Valgstyret møttes i Finnsnes kirke på kvelden 11. september og foretok opptelling samtidig med Torsken og Tranøy sokn. Valgresultatene ble offentliggjort i Folkebladet og på hjemmesiden noen dager etterpå.
Det har ikke kommet innvendinger på valget i Berg.




Forslag til vedtak:
	Kirkevalget 2023 tas til orientering.




Møtebehandling:
	I alle år har det vært et godt samarbeid mellom kommunen og kirken i forbindelse med valgene. I år opplevde man at kommunens stemmestyrer i Senjahopen og Skaland var mye strengere på å holde kommune-/fylkesvalget og kirkevalget strengt adskilt fra hverandre. Menighetsrådet antar at dette var medvirkende årsak til at det var så lav oppslutning om kirkevalget i Berg.




Vedtak:
	Kirkevalget 2023 tas til orientering.




Sak 017/23	Konstituering av nytt menighetsråd
	I «Kirkeordning for Den norske kirke – Lov av 2021» står det at menighetsrådet skal selv organisere seg; det vil si: 
· Velge leder – for ett år av gangen
· Velge nestleder – for ett år av gangen
Ettersom Berg sokn er et av fire sokn i Senja kirkelig fellesråd, skal det også velges to representanter og to vara-representanter til fellesrådet. Disse velges for hele valgperioden på 4 år. Det er naturlig at leder og nestleder velges inn i fellesrådet.




Forslag til vedtak:
	Ingen forslag.




Møtebehandling:
	Roy-Willy Hansen ble kontaktet på telefon før han ble valgt til å være 1. vara i fellesrådet.




Vedtak:
	Anita Sebulonsen ble valgt til leder og Marit Reiertsen til nestleder.
Anita Sebulonsen og Marit Reiertsen ble valgt som representanter i Senja kirkelige fellesråd, mens Roy-Willy Hansen ble valgt til å være 1. vara og Sedine Eriksen til å være 2. vara. 

